ભાઇની રક્ષાની પ્રાર્થના સાથે બહેનો જ્યારે રાખડી બાંધે છે, ત્યારે ભાઇઓ પોતાની બહેને તેની રક્ષા કરવાનું વચન આપે છે અને સાથે જ ભેટ પણ આપે છે. આ વર્ષે ઉત્તર પ્રદેશમાં એક ભાઇએ બહેનના સ્વાસ્થ્યનું ધ્યાન રાખતા તેને રક્ષાબંધન પર ભેટ તરીકે શૌચાલયની સુવિધા પૂરી પાડી હતી. આ ઘટના યુપીના ગોંડા જિલ્લાના રુદ્રગઢ નૌસી ગામની છે. તેણે કહ્યું હતું કે, શૌચાલય ન હોવાને કારણે તેની બહેનને રોજ ખાસી મુસીબત વેઠવી પડતી હતી, જે તે જોઇ નહોતો શકતો. આથી તેણે આ ઉપાય વિચાર્યો. આ સાથે જ વારાણસીના કેટલાક ભાઇઓએ પણ પોતાની બહેનોને રક્ષાબંધન પર આ ભેટ આપી છે, જેથી તેમણે ખુલ્લામાં શૌચ કરવા ન જવું પડે.